CELEX: 32010R0874
Language: lv
Date: 2010-10-05 00:00:00
Title: Komisijas Regula (ES) Nr. 874/2010 ( 2010. gada 5. oktobris ) par atļauju izmantot lazalocīda A nātrija sāli kā barības piedevu tītariem līdz 16 nedēļu vecumam (atļaujas turētājs Alpharma (Belgium) BVBA ) un par grozījumiem Regulā (EK) Nr. 2430/1999  Dokuments attiecas uz EEZ

6.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 263/1
            
         KOMISIJAS REGULA (ES) Nr. 874/2010
   (2010. gada 5. oktobris)
   par atļauju izmantot lazalocīda A nātrija sāli kā barības piedevu tītariem līdz 16 nedēļu vecumam (atļaujas turētājs Alpharma (Belgium) BVBA) un par grozījumiem Regulā (EK) Nr. 2430/1999
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu izmantošanai dzīvnieku barībā jāsaņem atļauja, un paredzēts šādas atļaujas piešķiršanas pamatojums un kārtība. Regulas 10. pantā paredzēts, ka atkārtoti jānovērtē piedevas, kuru lietošana atļauta ar Padomes Direktīvu 70/524/EEK (2).
            
         
               (2)
            
            
               Saskaņā ar Direktīvu 70/524/EEK lazalocīda A nātrija sāli, CAS numurs 25999-20-6, atļāva izmantot desmit gadus kā barības piedevu ar Komisijas Regulu (EK) Nr. 1455/2004 (3) – gaļas cāļiem un dējējvistu cāļiem un ar Komisijas Regulu (EK) Nr. 2430/1999 (4) – tītariem līdz 12 nedēļu vecumam. Pēc tam saskaņā ar Regulas (EK) Nr. 1831/2003 10. panta 1. punktu minētā piedeva kā esošs lopbarības līdzeklis tika iekļauta Kopienas lopbarības piedevu reģistrā.
            
         
               (3)
            
            
               Saskaņā ar Regulas (EK) Nr. 1831/2003 10. panta 2. punktu un saistībā ar minētās regulas 7. pantu tika iesniegts pieteikums atkārtoti novērtēt lazalocīda A nātrija sāli kā barības piedevu tītariem un palielināt to maksimālo vecumu no 12 līdz 16 nedēļām, pieprasot šo piedevu klasificēt piedevu kategorijā “kokcidiostati un histomonostati”. Pieteikumam bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.
            
         
               (4)
            
            
               Eiropas Pārtikas nekaitīguma iestāde (“iestāde”) 2010. gada 7. aprīļa atzinumā secināja, ka saskaņā ar ierosinātajiem lietošanas nosacījumiem lazalocīda A nātrija sāls kaitīgi neietekmē dzīvnieku veselību, patērētāju veselību vai vidi, un ar šo piedevu var efektīvi kontrolēt kokcidiozi tītariem (5). Tā uzskata, ka ir vajadzīgas īpašas prasības uzraudzībai pēc laišanas tirgū, lai kontrolētu baktēriju un/vai Eimeria spp. rezistences iespējamo attīstību. Iestāde arī pārbaudīja ar Regulu (EK) Nr. 1831/2003 izveidotās Kopienas references laboratorijas iesniegto ziņojumu par barībā lietotās piedevas analīzes metodi.
            
         
               (5)
            
            
               Minētās piedevas novērtējums liecina, ka Regulas (EK) Nr. 1831/2003 5. pantā paredzētie nosacījumi atļaujas piešķiršanai ir izpildīti. Tāpēc ir jāatļauj izmantot šo piedevu, kā norādīts šīs regulas pielikumā.
            
         
               (6)
            
            
               Tādēļ, piešķirot jaunu atļauju saskaņā ar Regulu (EK) Nr. 1831/2003, Regulā (EK) Nr. 2430/1999 jāsvītro noteikumi attiecībā uz minēto piedevu.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “kokcidiostati un histomonostati”, ir atļauts izmantot kā dzīvnieku barības piedevu atbilstīgi pielikumā izklāstītajiem nosacījumiem.
   2. pants
   Regulas (EK) Nr. 2430/1999 I pielikumā svītro ierakstu ar piedevas reģistrācijas numuru E 763 attiecībā uz lazalocīda A nātrija sāli.
   Premiksu un barības maisījumu, kas satur barības piedevu, kura marķēta saskaņā ar Regulu (EK) Nr. 2430/1999, arī turpmāk var laist tirgū, paturēt tirgū un izmantot, līdz izbeidzas krājumi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 5. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 270, 14.12.1970., 1. lpp.
   
      (3)  OV L 269, 17.8.2004., 14. lpp.
   
      (4)  OV L 296, 17.11.1999., 3. lpp.
   
      (5)  EFSA Journal 2010; 8(4):1575.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
               
                  Maksimāli pieļaujamie atlieku līmeņi (MAL) attiecīgajos dzīvnieku izcelsmes pārtikas produktos
               
            
                  Aktīvās vielas mg uz kg kompleksās barības ar mitruma saturu 12 %
               
            
                  
                     Kokcidiostati un histomonostati
                  
               
            
                  5 1 76 3
               
               
                  
                     Alpharma (Belgium) BVBA
                  
               
               
                  Lazalocīda A nātrija sāls
                  15 g/100 g
                  (Avatec 150 G)
               
               
                  
                               
                           
                           
                              
                                 Piedevas sastāvs
                              
                              Lazalocīda A nātrija sāls: 15 g/100 g
                              Kalcija sulfāta dihidrāts: 80,9 g/100 g
                              Kalcija lignosulfonāts: 4 g/100 g
                              Dzelzs oksīds: 0,1 g/100 g
                           
                        
                               
                           
                           
                              
                                 Aktīvā viela
                              
                              Lazalocīda A nātrija sāls, C34H53NaO8,
                              
                                 CAS numurs: 25999-20-6,
                              6-[(3R, 4S, 5S, 7R)-7-[(2S, 3S, 5S)-5-etil-5-[(2R, 5R, 6S)-5-etil-5-hidroksi-6-metiltetrahidro-2H-pirān2-il]-tetrahidro-3-metil-2-furil]-4-hidroksi-3,5-dimetil-6-oksononil]-2-hidroksi-3-metilbenzoāts, ko iegūst no Streptomyces lasaliensis subsp. Lasaliensis (ATCC 31180).
                              Saistītie piemaisījumi:
                              lazalocīda nātrija sāls B-E: ≤ 10 %
                           
                        
                               
                           
                           
                              
                                 Analīzes metodes
                                  (1)
                              
                              Apgrieztās fāzes augstas izšķirtspējas šķidruma hromatogrāfija (HPLC) ar spektrofluorimetra detektoru (Regula (EK) Nr. 152/2009)
                           
                        
               
                  Tītari
               
               
                  16 nedēļas
               
               
                  75
               
               
                  125
               
               
                  
                              1.
                           
                           
                              Aizliegts lietot vismaz 5 dienas pirms kaušanas.
                           
                        
                              2.
                           
                           
                              Lietošanas pamācībā jānorāda:
                              “Bīstams zirgu dzimtas dzīvniekiem”,
                              “Šī barība satur jonoforu: vienlaicīga lietošana ar dažiem medikamentiem var būt kontrindicēta”.
                           
                        
                              3.
                           
                           
                              Atļaujas turētājam jāparedz un jāīsteno programma uzraudzībai pēc laišanas tirgū attiecībā uz rezistenci pret baktērijām un Eimeria spp.
                           
                        
                              4.
                           
                           
                              Piedevu iekļauj barības maisījumā premiksa veidā.
                           
                        
                              5.
                           
                           
                              Lazalocīda A nātrija sāli nejauc ar citiem kokcidiostatiem.
                           
                        
               
                  2020. gada 26. oktobris
               
               
                  Regula (ES) Nr. 37/2010
               
            
         (1)  Sīkāka informācija par analīzes metodēm ir pieejama Kopienas references laboratorijas tīmekļa vietnē: www.irmm.jrc.be/crl-feed-additives